ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ԼՐԱՑՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ  ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՇԻՆՈՒԹՅԱՆ ԿՈՄԻՏԵԻՆ ԳՆՄԱՆ ՊԱՅՄԱՆԱԳՐՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ  
	1. ՀՀ  շրջակա միջավայրի նախարարություն
	16.09.2026թ.N  1/06.2.4/8418-2026

	Ի կատարումն փոխվարչապետ Տիգրան Խաչատրյանի 2026 թվականի սեպտեմբերի 14-ի № /03.67/31489 հանձնարարականի՝ հայտնում եմ, որ շրջակա միջավայրի նախարարությունը «Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություն, լրացումներ, Հայաստանի Հանրապետության կառավարության 2025 թվականի դեկտեմբերի 25-ի № 1910-Ն որոշման մեջ փոփոխություններ և լրացումներ կատարելու և Հայաստանի Հանրապետության քաղաքաշինության կոմիտեին գումար հատկացնելու մասին» Կառավարության որոշման նախագծի վերաբերյալ առարկություններ չունի, եթե ֆինանսական միջոցները չեն հատկացվելու Հայաստանում անցկացվելիք ՄԱԿ-ի «Կենսաբազմազանության մասին» կոնվենցիայի կողմերի 17-րդ համաժողովի (COP17) միջոցառման կազմակերպչական և նախապատրաստական աշխատանքների համար պլանավորված ֆինանսական միջոցներից: 
	Ընդունվել է ի գիտություն:  

	2. ՀՀ  կրթության, գիտության, մշակույթի և սպորտի նախարարություն
	17.09.2026թ.N  01/17.2/34417-2026

	Տեղեկացնում եմ, որ ՀՀ կրթության, գիտության, մշակույթի և սպորտի նախարարությունը «Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություն, լրացումներ, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ  փոփոխություններ և լրացումներ կատարելու և Հայաստանի Հանրապետության քաղաքաշինության կոմիտեին գումար հատկացնելու մասին» Հայաստանի Հանրապետության կառավարության որոշման նախագծի վերաբերյալ առաջարկություններ և դիտողություններ չունի:

	Ընդունվել է ի գիտություն:  

	3. ՀՀ արդարադատության նախարարություն
	18.09.2026թ.N  /27.1.1/49522-2026

	1. Նախագծի 2-րդ կետով նախատեսվում է թույլատրել Հայաստանի Հանրապետության քաղաքաշինության կոմիտեին՝ 2026 թվականի մարտի 2-ին «Ավանգարդ Շին» սահմանափակ պատասխանատվությամբ ընկերության հետ կնքված՝ Կ. Դեմիրճյանի անվան մարզահամերգային համալիրի շենքի հաշմանդամություն ունեցող անձանց մատչելիության պահանջների համար շինարարական աշխատանքների կատարման պետական գնման N ՀՀՔԿ-ՀԲՄԱՇՁԲ-26/1 պայմանագրի գումարն ավելացնել պայմանագրի գնի մինչև 46,16 տոկոսի չափով՝ չկիրառելով ՀՀ կառավարության 2017 թվականի մայիսի 4-ի N526-Ն որոշմամբ հաստատված «Գնումների գործընթացի կազմակերպման» կարգի 56-րդ կետի 2-րդ ենթակետի պահանջը:
Այս առումով հարկ է նկատել, որ Հայաստանի Հանրապետության կառավարության 2017 թվականի մայիսի 4-ի N 526-Ն որոշման (այսուհետ՝ Որոշում) N 1 հավելվածի 56-րդ կետի 2-րդ ենթակետը վերաբերում է պայմանագրով նախատեսված աշխատանքների կամ ծառայությունների ծավալների ավելացմանը, մինչդեռ, Նախագծի 2-րդ կետում կիրառվում է «պայմանագրի գումարի ավելացում» ձևակերպումը։ Բացի այդ, նկատի ունենալով, որ Որոշման N 1 հավելվածի 56-րդ կետի 5-րդ ենթակետում կիրառված է «պայմանագրի գնի ավելացում» հասկացությունը, ուստի առաջարկում ենք հստակեցնել՝ Նախագծի 2-րդ կետով նկատի է առնվում պայմանագրով նախատեսված աշխատանքների կամ ծառայությունների ծավալների ավելացում, թե՞ պայմանագրի գնի ավելացում՝ ըստ այդմ հղում կատարելով Որոշման N 1 հավելվածի 56-րդ կետի համապատասխան ենթակետին։ 

	0. Ընդունվել է:
Նախագծում  կատարվել են համապատասխան փոփոխություններ:  

	1. Նախագծի 2-րդ կետով նախատեսվում է պետական գնման պայմանագրում փոփոխություն կատարել՝ չկիրառելով Որոշման N 1 հավելվածի 56-րդ կետի 2-րդ ենթակետի պահանջը, սակայն Նախագծի նախաբանում նշված չէ տվյալ դրույթի նախատեսման իրավական հիմքը։ Այս առումով անհրաժեշտ է նկատի ունենալ «Նորմատիվ իրավական ակտերի մասին» օրենքի 2-րդ հոդվածի 1-ին մասի 5-րդ կետի դրույթը, որի համաձայն՝ անհատական իրավական ակտը նորմատիվ իրավական ակտի հիման վրա և դրան համապատասխան ընդունված գրավոր իրավական ակտն է։
Ելնելով վերոգրյալից՝ Նախագծի նախաբանում անհրաժեշտ է վկայակոչել այն նորմատիվ իրավական ակտը, որի հիման վրա նախատեսվում է կատարել Նախագծի 2-րդ կետով առաջարկվող փոփոխությունը։

	2.  Ընդունվել է:
Նախագծի նախաբանում  կատարվել են համապատասխան փոփոխություններ:  

	2. Նախագծի վերնագիրը չի արտացոլում Նախագծի 2-րդ կետով նախատեսվող դրույթի բովանդակությունը, ուստի, հաշվի առնելով «Նորմատիվ իրավական ակտերի մասին» օրենքի 12-րդ հոդվածի 1-ին մասի կարգավորումը, Նախագծի վերնագրում անհրաժեշտ է կատարել համապատասխան լրացում: 
	3.  Ընդունվել է:
Նախագծի վերնագիրը  խմբագրվել է:  

	4. ՀՀ Ֆինանսների նախարարություն
	22.09.2026թ.N  01/9-1/24752-2026

	Ուսումնասիրելով Ձեր կողմից ՀՀ փոխվարչապետի գրասենյակ ներկայացված կառավարության որոշման նախագիծը, որով առաջարկվում է 2026թ. պետական բյուջեով նախատեսված կառավարության պահուստային ֆոնդից 113.5 մլն դրամ հատկացնել քաղաքաշինության կոմիտեի պատվիրատվությամբ իրականացվող «1103» ծրագրի «21003. Շենքերի և շինությունների մատչելիություն և անձնագրավորում» միջոցառմանը, Կարեն Դեմիրճյանի անվան Երևանի մարզահամերգային համալիրի շենքի հաշմանդամություն ունեցող անձանց համար մատչելիության ապահովման շինարարական աշխատանքների ավարտման նպատակով հայտնում ենք հետևյալը.
Հաշվի առնելով, որ ներկա պահին կառավարության պահուստային ֆոնդում հասանելի ռեսուրսներ առկա չեն (բացառությամբ COP 17-ի անցկացման համար նախատեսված միջոցների), ուստի կարևորում ենք շրջակա միջավայրի նախարարության դիրքորոշումը՝ նշված աշխատանքները COP 17-ի շրջանակներում իրականացվող աշխատանքներ դիտարկելու և այդ նպատակով պահուստավորված միջոցների հաշվին ֆինանսավորելու վերաբերյալ:

	Ընդունվել է ի գիտություն:


	5. ՀՀ  վարչապետի աշխատակազմի իրավաբանական վարչություն
	02.10.2026թ.N  02/16.4/34282-2026

	Ներկայացված նախագծով նախատեսվում է թույլատրել ՀՀ քաղաքաշինության կոմիտեին գնման պայմանագրում կատարել պայմանագրի գնի փոփոխություն (պայմանագրի գումարն ավելացնել պայմանագրի գնի մինչև 46,16 տոկոսի չափով)՝ չկիրառելով ՀՀ կառավարության 2017 թվականի մայիսի 4-ի N 526-Ն որոշմամբ հաստատված կարգի 56-րդ կետի 2-րդ ենթակետի պահանջները: Մինչդեռ նախագծի նախաբանում նշված չէ նորմատիվ իրավական ակտի համապատասխան դրույթը, որը կառավարությանը լիազորում է ընդունել սույն որոշման 2-րդ կետը:
	Ընդունվել է ի գիտություն :
[bookmark: _GoBack]ՀՀ քաղաքաշինության կոմիտեի 2026 թվականի սեպտեմբերի 23-ի  N 01/16.1/15063-2026 գրությամբ և ֆինանսատնտեսական նախարարական կոմիտեի 2026 թվականի հոկտեմբերի 13-ի նիստի 26-րդ կետով    ներկայացված որոշման Նախագծի նախաբանում նշված է  նորմատիվ իրավական ակտի համապատասխան դրույթը, որը կառավարությանը լիազորում է ընդունել սույն որոշման 2-րդ կետը:  



